b'\n_START_ARTICLE_\nMlaka\n_START_PARAGRAPH_\nMl\xc3\xa1ka je manj\xc5\xa1a kotanja s stoje\xc4\x8do vodo, ki je lahko naravnega ali umetnega izvora in se ve\xc4\x8dji del leta ne izsu\xc5\xa1i. Mlaka je manj\xc5\xa1a od ribnika. Koli\xc4\x8dina vode obi\xc4\x8dajno zelo niha, saj je odvisna od podtalnice, padavin ali izvira. Tudi temperatura vode in koli\xc4\x8dine raztopljenega kisika in hranilnih snovi so zelo spremenljive. So pomemben \xc5\xbeivljenjski prostor mnogim rastlinam in \xc5\xbeivalim, ki so se prilagodile razmeram v njih.'